**ПРИЈЕДЛОГ**

На основу члана 39. став (2) тачка 9) и члана 82. став (2) Закона о локалној самоуправи (,,Службени гласник Републике Српске“, бр. 97/2016, 36/2019 и 61/2021), члана 11. и члана 14. став (1) и став (3) Закона о социјалној заштити Републике Српске (,,Службени гласник Републике Српске“, бр. 37/2012, 90/2016, 94/2019, 42/2020 -др. уредба и 36/2022), члана 25. и члана 29. Закона о здравственој заштити Републике Српске (,,Службени гласник Републике Српске“, бр. 57/2022), и члана 39. став (2) тачка 9) и члана 90. став (2) Статута Града Бијељина (,,Службени гласник Града Бијељина“, 9/2017), Скупштина Града Бијељина на \_\_\_\_\_\_\_\_ сједници одржаној дана \_\_\_\_\_\_\_\_\_\_\_\_, ***д о н и ј е л а ј е***:

**ОДЛУКУ**

**О ФИНАНСИРАЊУ НАБАВКЕ СЕНЗОРА ЗА**

**БЕЗБОЛНО И КОНТИНУИРАНО МЈЕРЕЊЕ ГЛУКОЗЕ У**

**КРВИ**

**Члан 1.**

Овом Одлуком утврђују се услови за додјелу финансијских средстава за набавку сензора за безболно и континуирано мјерење глукозе у крви, за особе са навршених 18. година до навршених 35. година живота, које су обољеле од шећерне болести, дијабетес тип 1, поступак, висина и начин исплате средстава за финансирање њихове набавке.

**Члан 2.**

Право на средства за финансирање набавке сензора за безболно и континуирано мјерење глукозе у крви, лица из члана 1. ове Одлуке, могу остварити подношењем захтјева Одјељењу за друшвене дјелатности, путем пријемне канцеларије Градске управе Града Бијељина.

Право на финансијска средства за набавку сензора имају особе, које имају најмање једну годину дана, пријављено пребивалиште на подручју Града Бијељина.

**Члан 3.**

Уз захтјев из члана 2. став (1) ове Одлуке, потребно је доставити сљедећу документацију:

а) фотокопију личне карте подносиоца захтјева,

б) фотокопију медицинске документације и то: налаз и мишљење ендокринолога са препоруком за набавку сензора,

в) увјерење о кретању за подносиоца захтјева,

г) фотокопију картице текућег рачуна или потврду банке са подацима о броју текућег рачуна, за подносиоца захтјева.

**Члан 4.**

О поднесеном захтјеву, Градоначелник Града Бијељина одлучује закључком, уз претходно добијено мишљење Одјељења за друштвене дјелатности Градске управе Града Бијељина.

**Члан 5.**

Исплата наведених финансијских средстава вршиће се једнократно, у износу од 1.500,00 КМ ( словима: једна хиљада и пет стотина), на текући рачун подносиоца захтјева.

**Члан 6.**

За реализацију ове Одлуке обазбијеђена су средства у Буџету Града Бијељина за 2025. годину и биће исплаћена са буџетске позиције ,,Субвенције дјеци обољелој од дијабетеса“, економски код 416 100.

**Члан 7.**

Ова Одлука ступа на снагу осмог дана од дана објављивања у „Службеном гласнику Града Бијељина“.

СКУПШТИНА ГРАДА БИЈЕЉИНА

Број:\_\_\_\_\_\_\_\_\_\_\_\_\_\_ П Р Е Д С Ј Е Д Н И К

Бијељина, СКУПШТИНЕ

Датум: \_\_\_\_\_\_\_\_\_\_\_\_\_\_. године ГРАДА БИЈЕЉИНА

Жељана Арсеновић

**ОБРАЗЛОЖЕЊЕ**

**УЗ ОДЛУКУ О ФИНАНСИРАЊУ НАБАВКЕ СЕНЗОРА ЗА БЕЗБОЛНО И КОНТИНУИРАНО МЈЕРЕЊЕ ГЛУКОЗЕ У КРВИ**

**I ПРАВНИ ОСНОВ**

Правни основ за доношење ове Одлуке садржан је у члану 39. став (2) тачка 9) и члану 82. став (2) Закона о локалној самоуправи (,,Службени гласник Републике Српске“, бр. 97/2016, 36/2019 и 61/2021), члану 11. и члану 14. став (1) и став (3) Закона о социјалној заштити Републике Српске (,,Службени гласник Републике Српске“, бр. 37/2012, 90/2016, 94/2019, 42/2020 -др. уредба и 36/2022), члану 25. и члану 29. Закона о здравственој заштити Републике Српске (,,Службени гласник Републике Српске“, бр. 57/2022), и члану 39. став (2) тачка 9) и члану 90. став (2) Статута Града Бијељина (,,Службени гласник Града Бијељина“, 9/2017).

**II РАЗЛОЗИ ЗА ДОНОШЕЊЕ ОДЛУКЕ**

Основни разлог за доношење ове Одлуке је намјера Градске управе Града Бијељина да финансијски помогне особама са навршених 18. година до навршених 35. година живота, која су обољела од шећерне болести, дијабетес тип I, на подручју Града Бијељина, тако што ће им додијелити средства неопходна за набавку сензора за безболно и континуирано мјерење глукозе. Градска управа Града Бијељина овом Одлуком настоји да обухвати и ову угрожену категорију становништва и тиме омогући финансијску помоћ и подршку истима.

**III ФИНАНСИЈСКА СРЕДСТВА**

За спровођење ове Одлуке користиће се финансијска средства у Буџету Града Бијељина за 2025. годину и биће исплаћена са буџетске позиције „Субвенција дјеци обољелој од дијабетеса“, економски код 416 100.

О Б Р А Ђ И В А Ч:

ОДЈЕЉЕЊЕ ЗА ДРУШТВЕНЕ ДЈЕЛАТНОСТИ

В. Д. Н А Ч Е Л Н И К

Љубиша Станишић

Градоначелник Града Бијељина утврдио је ПРИЈЕДЛОГ ОДЛУКE О ФИНАНСИРАЊУ НАБАВКЕ СЕНЗОРА ЗА БЕЗБОЛНО И КОНТИНУИРАНО МЈЕРЕЊЕ ГЛУКОЗЕ У КРВИ, те га просљеђује Скупштини Града Бијељина на усвајање.

ГРАДОНАЧЕЛНИК ГРАДА БИЈЕЉИНА

Љубиша Петровић