На основу чланa 39. став 2. тачка 37. Закона о локалној самоуправи („Службени гласник Републике Српске“, број 97/16, 36/19 и 61/21), члана 40. став 1. Закона о уређењу простора и грађењу („Службени гласник Републике Српске“, број 40/13, 106/15, 3/16 и 84/19) и члана 39. став 2. тачка 43. Статута Града Бијељина („Службени гласник Града Бијељина“, број 9/17), Скупштина града Бијељина на својој \_\_\_\_сједници одржаној дана \_\_\_\_\_ 2025. године, донијела је

**О Д Л У К У**

**О ПРИСТУПАЊУ ИЗРАДИ**

**РЕГУЛАЦИОНОГ ПЛАНА „ПУЧИЛСКА ПОЉА“ У БИЈЕЉИНИ**

Овом одлуком приступа се изради Регулационог плана „Пучилска поља“ у Бијељини, (у даљем тексту: План).

1. Сјеверни дио границе обухвата Плана полази од десне обале канала Дашница на западу и сјеверне границе к.п. број 6062, иде у правцу истока пратећи сјеверне међе к.п. број 6061/1, 6018 и 6019/2 у правцу југоистока и долази до Улице војводе Петра Бојовића. Даље наставља осовином Улице војводе Петра Бојовића према истоку све до западне међе к.п. број 5877. Овдје наставља у правцу југоистока сијекући к.п. број 5877, 5876/2, 5875, 5874, 5873/2, 5873/1, 5872, 5871 и 5871/37 (постојећи приступни пут), прати сјеверну страну приступног пута у дужини од око 97м. Подиже се у правцу сјевера по сјеверозападној граници к.п. број 5857, а потом скреће у правцу сјевероистока пратећи сјеверозападне међе к.п. број 5871/8, 5655 и 5656/1, сијече к.п. број 5870/6, 5666/6, 5666/13, 5666/12, 5666/10 (приступни пут), те прати јужну границу приступног пута означеног као к.п. број 5663/5 до раскршћа са приступним путем означеним као к.п. број 1394, гдје се ломи у правцу југа. Источни дио границе обухвата Плана од сјевера и раскршћа приступних путева (к.п. број 5663/5 и 1394) у правцу југа цијелом дужином иде источном границом постојећег приступног пута означеног као к.п. 1394 све до к.п. број 1047/1, одакле даље у правцу југа сијече ову и к.п. број 1046/1 и 1045/1. Овдје се граница обухвата ломи непосредно уз појас експропријације градске путне обилазнице и скреће у правцу запада. Јужни дио границе обухвата Плана од истока на запад иде праволинијски у дужини од 1066м пресјецајући парцеле означене као к.п. број 1045/1, 1044/3, 1046/1, 1047/1, 1048/1, 1393/1 (приступни пут), 1034/2, 1033/1, 1032/1, 1031/1, 1392/1 (приступни пут), 915/2, 916/1, 917/1 и 1385/1 (приступни пут). Овдје граница блго скреће у правцу сјеверозапада и наставља пресјецајући парцеле означене као к.п. број 891/1, 890/1 и 888 гдје долази до десне обале канала Дашница и скреће на сјевер. Западни дио границе обухвата Плана цијелом својом дужином прати десну обалу канала Дашница почев од парцеле означене као к.п. број 6062 на сјеверу гдје се и затвара на мјесту гје је започео опис границе обухвата.
2. Обухват Плана има укупну површину од 105,5 hа.

Период за који се утврђују плански параметри је до 2035. године.

1. Смјернице за израду Плана: План је неопходно израдити у свему према одредбама Закона о уређењу простора и грађењу („Службени гласник Републике Српске“, број 40/13, 106/15, 3/16 и 84/19), (у даљем тексту: Закон), подзаконским актима донесеним на основу овог закона, те другим прописима релевантним за планирање и уређење простора (који се односе на: саобраћај, снабдјевање енергијом, снадбјевање водом, телекомуникације, заштиту од природних непогода, заштиту природе, заштиту воде, ваздуха, пољопривредног и шумског земљишта, природних вриједности, културних добара и сл.).
2. Носилац израде дужан је обезбједити усаглашеност Плана са одговарајућим планом вишег реда, тј. Урбанистичким планом града Бијељина.

Рок за израду планског документа је 180 дана од дана потписивања уговора са носиоцем израде Плана.

План треба да садржи све елементе прописане чланом 35. Закона, другим законима, као и елементе прописане чланом 152. и 153. Правилника о начину израде, садржају и формирању докумената просторног уређења („Службени гласник Републике Српске“, број 69/13).

1. Одјељење за просторно уређење као носилац припреме утврђује нацрт плана, као и мјесто, вријеме и начин излагања нацрта на јaвни увид.
2. Нацрт Плана биће стављен на јавни увид у трајању од 30 дана.
3. О мјесту, времену и начину излагања нацрта плана на јавни увид, јавност и власници непокретнопсти на подручју за које се доноси овај план, биће обавијештени путем огласа, који се објављује у најмање два средства јавног информисања, осам дана прије почетка јавног увида и и 15 дана од почетка излагања нацрта плана на јавни увид.
4. Нацрт Плана излаже се на јавни увид у складу са одредбама члана 47. Закона.
5. Носилац израде обавезан је да размотри све примједбе, приједлоге и мишљења који су достављени током јавног увида и да о њима заузме став прије утврђивана приједлога плана, те да образложен став у писаној форми достави носиоцу припреме плана и лицима која су доставила приједлоге, примједбе и мишљења на нацрт.
6. Став носиоца израде плана о примједбама, приједлозима и мишљењима, разматра се на јавној расправи, на коју се позивају представници носиоца припреме плана, носиоца израде плана, представници органа и правних лица из члана 42. став 3. Закона и чланови савјета плана.
7. Јавна расправа из претходног става мора се организовати у року од 30 дана од дана затварања јавног увида. Јавној расправи могу присуствовати сва заинтересована лица.
8. Носилац припреме објављује позив за јавну расправу, у најмање једном дневном листу доступном на територији цијеле Републике, три дана прије и на дан одржавања расправе.
9. Уколико се приједлог планског документа, на основу прихваћених примедаба и мишљења, пристиглих у току јавног увида, значајно разликује од нацрта документа, носилац припреме дужан је да организује поново јавни увид.
10. Поновни јавни увид спровешће се у складу са чланом 49. Закона.
11. Након одржане јавне расправе из члана 48. став 4. Закона, носилац припреме утврђује приједлог Плана који се доставља Скупштини града Бијељина на усвајање.

Финансијска средства потребна за израду Плана обезбјеђују се из буџета Града Бијељина.

Носилац израде Плана биће правно лице које има одговарајућу лиценцу за израду ове врсте докумената просторног уређења чији избор се врши у складу са прописима о јавним набавкама.

Носилац припреме Плана је Одјељење за просторно уређење Градске управе Бијељина.

Утврђује се забрана грађења за нову изградњу на простору обухвата Плана.

Ова одлука ступа на снагу осмог дана од дана објављивања у Службеном гласнику Града Бијељина.

СКУПШТИНА ГРАДА БИЈЕЉИНА

Број: \_\_\_\_\_\_\_\_\_\_

Бијељина П Р Е Д С Ј Е Д Н И К

Датум: \_\_\_\_\_\_\_\_\_\_\_ 2025. године СКУПШТИНЕ ГРАДА БИЈЕЉИНА

Жељана Арсеновић, с.р.

**ОБРАЗЛОЖЕЊЕ**

**ПРАВНИ ОСНОВ ЗА ДОНОШЕЊЕ ОДЛУКЕ**

Чланом 39. став 2. тачка 37. Закона о локалној самоуправи (,,Службени гласник Републике Српске“, број 97/16, 36/19 и 61/21) је прописано да је Скупштина локалне самоуправе надлежна да врши и друге послове утврђене законом и статутом.

Чланом 40. став 1., а у вези са чланом 38. став 2. Закона о уређењу простора и грађењу („Службени гласник Републике Српске“, број 40/13, 106/15, 3/16 и 84/19) је прописано да Одлуку о приступању изради, односно измјени и допуни документа просторног уређења доноси скупштина јединице локалне самоуправе.

Чланом 39. став 2. тачка 43. Статута Града Бијељина (,,Службени гласник Града Бијељина“, број 9/17) је прописано да у оквиру свог дјелокруга Скупштина града врши и друге послове утврђене законом и овим статутом.

**РАЗЛОЗИ ЗА ДОНОШЕЊЕ ОДЛУКЕ**

Д.О.О. „БИЈЕЉИНА ПУТ“ Бијељина је поднио иницијативу за измјену Регулационог плана „Пучилска поља“ у Бијељини у смислу олакшавања формирања грађевинске парцеле и рјешавања имовинских односа.

У циљу подршке привредном субјекту кроз олакшање рјешавања имовинских односа на грађевинској парцели за градњу нових или реконструкцију постојећих пословних објеката приступило се доношењу новог регулационог плана.

Такође, тренутно важећи регулациони план датира из 2011. године и његов плански период од 10 година је истекао.

**ФИНАНСИЈСКА СРЕДСТВА**

Финансијска средства потребна за доношење ове одлуке обезбјеђена су буџетом Града Бијељина.

ПО ГРАДОНАЧЕЛНИКА

ВД НАЧЕЛНИКА ОДЈЕЉЕЊА

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Борјан Максимовић,

*мастер инжењер урбанизма и регионалног развоја*

ГРАДОНАЧЕЛНИК

Љубиша Петровић